Teluk Intanas

Teluk Intanas () – miestas Malaizijoje, Malakos pusiasalyje, Perako valstijoje, ~60 km į pietus nuo Ipoho, Perako upės žemupio kairiajame krante, prie santakos su Bidoru. Žemutinio Perako apygardos centras. Keliai į Sitiavaną, Bidorą. Jūrų uostas (išvežamas alavas, kaučiukas, kopra). Yra naftos terminalas. Palmių aliejaus, tekstilės pramonė, laivų statyba. Miesto įžymybė – svyrantis laikrodžio bokštas (pastatytas 1885 m., kiniško stiliaus).

2020 m. 49,9 % miesto gyventojų buvo malajai ir kiti bumiputerai, 32,6 % – kinai, 16,9 % – indai, 0,6 % – kiti.P.076 Teluk Intan, open.dosm.gov.my


 Istorija 
Gyvenvietė pradžioje vadinta Telok Melitangu, po 1880 m. uostas pavadintas Pinango leitenanto gubernatoriaus Edvardo Ansono garbei Telok Ansonu. Teluk Intano („deimantų įlankos“) pavadinimas suteiktas 1982 m.

 Šaltiniai 

Kategorija:Malaizijos miestai